На основу члана 29. став 3, а у вези са чланом 28. тачка 11) Закона о туризму („Службени гласник РСˮ, број 17/19) и чланa 42. став 1. Закона о Влади („Службени гласник РСˮ, бр. 55/05, 71/05 – исправка, 101/07, 65/08, 16/11, 68/12 – УС, 72/12, 7/14 – УС, 44/14 и 30/18 – др. закон),

Влада доноси

УРЕДБУ

О ИЗМЕНАМА УРЕДБЕ О УСЛОВИМА, НАЧИНУ ДОДЕЛЕ И КОРИШЋЕЊА СРЕДСТАВА ПОДСТИЦАJA ЗА РАЗВОЈ И УНАПРЕЂЕЊЕ РУРАЛНОГ ТУРИЗМА И УГОСТИТЕЉСТВА НА ТЕРИТОРИЈИ РЕПУБЛИКЕ СРБИЈЕ

Члан 1.

У Уредби о условима, начину доделе и коришћења средстава подстицаja за развој и унапређење руралног туризма и угоститељства на територији Републике Србије („Службени гласник РС”, број 10/24) у члану 4. став 5. речи: „у року од шест месеци” замењују се речима: „у року не дужем од шест месеци”.

Став 6. мења се и гласи:

„Кориснику са којим се закључује уговор у вези са коришћењем средстава подстицаја по основу ове уредбе, Министарство уплаћује одобрена средства подстицаја.”.

Члан 2.

У члану 5. став 7. речи: „ст. 7. и 8.” замењују се речима: „ст. 5, 7. и 8.”.

Члан 3.

Члан 11. мења се и гласи:

„Члан 11.

Додела средстава подстицаја ограничена је расположивим буџетским средствима.

Уколико је у буџету Републике Србије опредељен износ средстава подстицаја мањи од износа средстава по поднетим захтевима, који испуњавају услове и критеријуме прописане овом уредбом, средства подстицаја се могу доделити у мањем износу у односу на тражена средства из захтева, уз сагласност корисника и обавезу да обезбеди удео сопственог учешћа до висине вредности пројекта, под условом да се на тај начин обезбеђује реализација пројекта у целости.

Средства подстицаја се додељују корисницима из ранг листе, коју формира Радна група, до утрошка опредељених средстава подстицаја.”.

Члан 4.

Ова уредба ступа на снагу наредног дана од дана објављивања у „Службеном гласнику Републике Србије”.

05 Број: 110-10964/2024

У Београду, 14. новембра 2024. године

В Л А Д А

ПРЕДСЕДНИК

Милош Вучевић, с.р.